               EIROPAS KOMISIJA
            Briselē, 11.8.2017
            COM(2017) 431 final
            2017/0197(NLE)
            Priekšlikums
            PADOMES LĒMUMS
            par to, lai noslēgtu Nolīgumu par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               2017. gada 30. maijā Padome pilnvaroja Komisiju Savienības vārdā sākt sarunas ar Alžīrijas Tautas Demokrātisko Republiku (Alžīrija) par starptautisku nolīgumu starp Savienību un Alžīriju, kurā paredzēti noteikumi Alžīrijas dalībai partnerībā pētniecības un inovācijas jomā Vidusjūras reģionā (PRIMA).

                  Saskaņā ar Padomes pilnvarošanas lēmuma noteikumiem sarunas varēja sākt tikai pēc tam, kad bija pieņemts Eiropas Parlamenta un Padomes lēmums par Savienības dalību partnerībā pētniecības un inovācijas jomā Vidusjūras reģionā (PRIMA), ko kopīgi īsteno vairākas dalībvalstis.

                  Sarunas tika sāktas 2017. gada 26. jūnijā un sekmīgi pabeigtas 2017. gada 11. jūlijā, kad abu gaidāmā nolīguma pušu pārstāvji parafēja nolīguma projekta tekstu. Šim priekšlikumam pievienotais nolīguma projekts atbilst Padomes izdotajām sarunu norādēm. Tajā noteikts, ka noteikumi Alžīrijas dalībai PRIMA ir Lēmumā (ES) 2017/1324
                     1
                   ietvertie noteikumi, tieši atsaucoties uz šo Savienības tiesību aktu.

                  Lai aizsargātu Savienības finanšu intereses, jo sevišķi Komisijas, Eiropas Biroja krāpšanas apkarošanai, Revīzijas palātas un PRIMA īstenošanas struktūras (PRIMA ĪS) pilnvaras veikt revīzijas un izmeklēšanas atbilstoši piemērojamiem Savienības tiesību aktiem, nolīgumā ietverta īpaša atsauce uz attiecīgajiem Lēmuma (ES) 2017/1324 noteikumiem un pusēm noteikts pienākums sniegt visu nepieciešamo atbalstu, lai nodrošinātu šo noteikumu īstenošanu. Gaidāmajā nolīgumā arī paredzēts, ka pusēm jāvienojas par detalizētu atbalsta kārtību, jo šāda kārtība ir vajadzīga pušu sadarbībai saskaņā ar šo nolīgumu.

               •Saskanība ar spēkā esošajiem noteikumiem konkrētajā politikas jomā

                  Kā jau norādīts PRIMA ietekmes novērtējuma ziņojumā, PRIMA
                     2
                   atvērtība trešo valstu, tādu kā Alžīrija, dalībai atbilst starptautiskās sadarbības mērķiem, kas pētniecības un inovācijas jomā izvirzīti Komisijas 2012. gada paziņojumā “Uzlabot un koncentrēt ES starptautisko sadarbību pētniecībā un inovācijā. Stratēģiska pieeja”
                     3
                  , un pamatprogrammai “Apvārsnis 2020”, kas veicina sadarbību ar trešām valstīm zinātnes, tehnoloģiju un inovācijas jomā nolūkā risināt globālas sabiedriskas nozīmes problēmas un atbalstīt Savienības ārpolitiku. Šis nolīgums atbilst arī noslēgtajam Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses
                     4
                  , un Nolīgumam starp Eiropas Savienību un Alžīrijas Tautas Demokrātisko Republiku par zinātnisko un tehnoloģisko sadarbību
                     5
                  , kas paredz Savienības un Alžīrijas sadarbību pētniecības un tehnoloģiju izstrādes jomā, kā arī sekmē pētniecības un izstrādes pasākumus kopīgu interešu jomās.

               •Saskanība ar citām Savienības politikas jomām

                  PRIMA īstenošana ciešā sadarbībā ar trešām valstīm, tādām kā Alžīrija, atbilst un attiecas uz citām Savienības politikas jomām, piemēram, migrācijas politiku, attīstības politiku un kaimiņattiecību politiku.

               2.PRIEKŠLIKUMA JURIDISKIE ASPEKTI

                  Priekšlikums Padomes lēmumam sagatavots, pamatojoties uz Līguma par Eiropas Savienības darbību 186. pantu un 218. panta 6. punkta a) apakšpunktu.

               Ņemot vērā iepriekš minēto, Komisija Padomei izsaka priekšlikumu Eiropas Savienības vārdā nolīgumu noslēgt.

               2017/0197 (NLE)

               Priekšlikums

               PADOMES LĒMUMS

               par to, lai noslēgtu Nolīgumu par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību, jo īpaši tā 186. pantu saistībā ar 218. panta 6. punkta a) apakšpunktu,

               ņemot vērā Eiropas Komisijas priekšlikumu,

               ņemot vērā Eiropas Parlamenta piekrišanu,

               tā kā:

               (1)Eiropas Parlamenta un Padomes Lēmums (ES) 2017/1324
                  6
                paredz Savienības dalību partnerībā pētniecības un inovācijas jomā Vidusjūras reģionā (PRIMA), ko kopīgi īsteno vairākas dalībvalstis.

               (2)Alžīrijas Tautas Demokrātiskā Republika (Alžīrija) ir izteikusi vēlmi pievienoties PRIMA kā iesaistītā valsts ar tādiem pašiem noteikumiem kā dalībvalstīm un “Apvārsnis 2020” asociētajām valstīm, kas iesaistījušās PRIMA.

               (3)Saskaņā ar Lēmuma (ES) 2017/1324 1. panta 2. punktu Alžīrija kļūs par PRIMA iesaistīto valsti, ja ar Savienību tiks noslēgts starptautisks nolīgums par sadarbību zinātnes un tehnoloģiju jomā, kurā būs paredzēti noteikumi Alžīrijas dalībai PRIMA.

               (4)Saskaņā ar Padomes Lēmumu <XXX>
                  7
                20XX. gada XX Savienības vārdā tika parakstīts Nolīgums par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA), ņemot vērā, ka tas vēl noslēdzams.

               (5)Nolīgums būtu Savienības vārdā jāapstiprina,

               IR PIEŅĒMUSI ŠO LĒMUMU.

               1. pants

               Ar šo Savienības vārdā tiek apstiprināts Nolīgums par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA).

               Nolīguma teksts ir pievienots šim lēmumam.

               2. pants

               Padomes priekšsēdētājs norīko personu, kas ir tiesīga Savienības vārdā sniegt nolīguma 5. panta 2. punktā paredzēto paziņojumu, lai paustu Savienības piekrišanu uzņemties šā nolīguma saistības.

               3. pants

               Šis lēmums stājas spēkā [tā pieņemšanas diena].

               Briselē,

                     Padomes vārdā

                     priekšsēdētājs

                     (1)
                  Eiropas Parlamenta un Padomes 2017. gada 4. jūlija Lēmums (ES) 2017/1324 par Savienības dalību partnerībā pētniecības un inovācijas jomā Vidusjūras reģionā (PRIMA), ko kopīgi īsteno vairākas dalībvalstis (OV L 185, 18.7.2017., 1. lpp.).

                     (2)
                  SWD(2016) 332 final, 18.10.2016.

                     (3)
                  COM(2012) 497 final.

                     (4)
                  OV L 265, 10.10.2005., 2. lpp.

                     (5)
                  OV L 99, 5.4.2012., 1.–8. lpp.

                     (6)
                  Eiropas Parlamenta un Padomes 2017. gada 4. jūlija Lēmums (ES) 2017/1324 par Savienības dalību partnerībā pētniecības un inovācijas jomā Vidusjūras reģionā (PRIMA), ko kopīgi īsteno vairākas dalībvalstis (OV L 185, 18.7.2017., 1. lpp.).

    ---documentbreak---

               EIROPAS KOMISIJA
            Briselē, 11.8.2017
            COM(2017) 431 final
            PIELIKUMS
            dokumentam
            priekšlikums PADOMES LĒMUMAM
            par to, lai noslēgtu Nolīgumu par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA)

               Nolīgums par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA)

               Eiropas Savienība (turpmāk “Savienība”),

               no vienas puses,

               un

               Alžīrijas Tautas Demokrātiskā Republika (turpmāk “Alžīrija”),

               no otras puses,

               turpmāk “Puses”,

               tā kā Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses, kas stājās spēkā 2005. gada 1. septembrī, paredz zinātnisko, tehnisko un tehnoloģisko sadarbību;

               tā kā Nolīgums starp Eiropas Savienību un Alžīrijas Tautas Demokrātisko Republiku par zinātnisko un tehnoloģisko sadarbību, kas stājās spēkā 2013. gada 11. jūnijā, nosaka oficiālu satvaru Pušu sadarbībai zinātniskajā un tehnoloģiskajā pētniecībā;

               tā kā Eiropas Parlamenta un Padomes Lēmums (ES) 2017/1324 par Savienības dalību partnerībā pētniecības un inovācijas jomā Vidusjūras reģionā (PRIMA), ko kopīgi īsteno vairākas dalībvalstis, nosaka dalībvalstu un “Apvārsnis 2020” asociēto valstu, kuras ir iniciatīvas iesaistītās valstis, dalības noteikumus, jo sevišķi noteikumus, kas reglamentē šo valstu finansiālās saistības un dalību iniciatīvas pārvaldes struktūrās;

               tā kā saskaņā ar Lēmuma (ES) 2017/1324 noteikumiem Alžīrija kļūtu par PRIMA iesaistīto valsti, ja ar Savienību tiktu noslēgts starptautisks nolīgums par zinātnisku un tehnoloģisku sadarbību, kurā paredzēti noteikumi Alžīrijas dalībai PRIMA;

               tā kā Alžīrija ir izteikusi vēlmi pievienoties PRIMA kā iesaistītā valsts ar tādiem pašiem noteikumiem kā ES dalībvalstīm un “Apvārsnis 2020” asociētajām valstīm, kuras ir PRIMA iesaistītās valstis;

               tā kā ir vajadzīgs starptautisks nolīgums starp Savienību un Alžīriju, kurā būtu reglamentēti Alžīrijas kā PRIMA iesaistītās valsts tiesības un pienākumi,

               IR VIENOJUŠĀS PAR TURPMĀKO.

               1. pants

               Priekšmets un mērķis

               Šā nolīguma mērķis ir noteikt noteikumus Alžīrijas dalībai partnerībā pētniecības un inovācijas jomā Vidusjūras reģionā (PRIMA).

               2. pants

               Noteikumi Alžīrijas dalībai PRIMA

               Noteikumi Alžīrijas dalībai PRIMA ir tie, kas noteikti Eiropas Parlamenta un Padomes Lēmumā (ES) 2017/1324 par Savienības dalību partnerībā pētniecības un inovācijas jomā Vidusjūras reģionā (PRIMA), ko kopīgi īsteno vairākas dalībvalstis. Puses pilda minētajā lēmumā noteiktās saistības un veic nepieciešamos pasākumus, jo sevišķi sniedzot visu atbalstu, kas nepieciešams, lai nodrošinātu 10. panta 2. punkta un 11. panta 3. un 4. punkta piemērošanu. Puses vienojas par detalizētu atbalsta kārtību, jo šāda kārtība ir vajadzīga Pušu sadarbībai saskaņā ar šo nolīgumu.

               3. pants

               Teritoriālā piemērošana

               Šis nolīgums attiecas uz teritorijām, kurās piemēro Līgumu par Eiropas Savienības darbību un Līgumu par Eiropas Savienību, no vienas puses, un uz Alžīrijas teritoriju, no otras puses.

               4. pants

               Parakstīšana un provizoriskā piemērošana

               Šo nolīgumu provizoriski piemēro no tā parakstīšanas dienas.

               5. pants

               Stāšanās spēkā un darbības ilgums

               1. Puses šo nolīgumu apstiprina saskaņā ar savām procedūrām.

               2. Šis nolīgums stājas spēkā dienā, kurā abas Puses, izmantojot diplomātiskus kanālus, ir viena otrai darījušas zināmu, ka ir pabeigtas 1. punktā minētās procedūras.

               3. Šis nolīgums ir spēkā tikmēr, kamēr ir spēkā Lēmums (ES) 2017/1324, ja vien kāda no Pusēm nolīgumu neizbeidz saskaņā ar 6. pantu.

               6. pants

               Nolīguma izbeigšana

               1. Jebkura no Pusēm jebkurā laikā var šo nolīgumu izbeigt, ar rakstisku paziņojumu par savu nodomu to izbeigt informējot otru Pusi.

               Nolīgums tiek izbeigts sešus mēnešus pēc dienas, kad adresāts ir saņēmis šādu rakstisku paziņojumu.

               2. Tos projektus un darbības, kas norit šā nolīguma izbeigšanas brīdī, turpina līdz to pabeigšanai saskaņā ar šajā nolīgumā paredzētajiem nosacījumiem.

               3. Puses savstarpēji vienojas par jebkādām citām nolīguma izbeigšanas sekām.

               7. pants

               Strīdu izšķiršana

               Uz visiem strīdiem, kas saistīti ar šā nolīguma piemērošanu vai interpretēšanu, attiecas Eiropas un Vidusjūras reģiona valstu nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Alžīrijas Tautas Demokrātisko Republiku, no otras puses, 100. pantā noteiktā strīdu izšķiršanas procedūra.

               Šis nolīgums ir sagatavots divos eksemplāros bulgāru, horvātu, čehu, dāņu, nīderlandiešu, angļu, igauņu, somu, franču, vācu, grieķu, ungāru, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, spāņu, zviedru un arābu valodā, un visi teksti ir vienlīdz autentiski.

               [ES pārstāvja paraksts]                                                                 [Alžīrijas pārstāvja paraksts]


Svarīgs juridisks paziņojums

|

52009PC0365

Priekšlikums Padomes lēmums par grozījumiem Padomes 2009. gada 20. janvāra lēmumā par Kopienas vidēja termiņa finansiālās palīdzības piešķiršanu Latvijai  /* COM/2009/0365 galīgā redakcija */

	[pic] | EIROPAS KOPIENU KOMISIJA |Briselē, 8.7.2009COM(2009) 365 galīgā redakcijaPriekšlikumsPADOMES LĒMUMSpar grozījumiem Padomes 2009. gada 20. janvāra lēmumā par Kopienas vidēja termiņa finansiālās palīdzības piešķiršanu LatvijaiPriekšlikumsPADOMES LĒMUMSpar grozījumiem Padomes 2009. gada 20. janvāra lēmumā par Kopienas vidēja termiņa finansiālās palīdzības piešķiršanu LatvijaiEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 2002. gada 18. februāra Regulu (EK) Nr. 332/2002, ar ko izveido vidēja termiņa finansiālas palīdzības mehānismu attiecībā uz dalībvalstu maksājumu bilancēm, un jo īpaši tās 5. panta otro daļu saistībā ar tās 8. pantu,ņemot vērā Komisijas priekšlikumu un pēc apspriešanās ar Ekonomikas un finanšu komiteju (EFK),tā kā:(1) Ar Lēmumu 2009/289/EK Padome nolēma piešķirt Latvijai savstarpējo palīdzību. Ar Lēmumu 2009/290/EK Padome nolēma piešķirt Latvijai vidēja termiņa finansiālo palīdzību.(2) Latviju skar tik liela apjoma un intensitātes finanšu krīze, ka ir jāpārskata ekonomiskie nosacījumi, kas bija paredzēti kā priekšnoteikums Kopienas finanšu palīdzības līdzekļu maksājumiem, lai ņemtu vērā to, kā būtiskais IKP samazinājums ietekmē budžetu.(3) Tāpēc Padomes Lēmums 2009/290/EK ir attiecīgi jāgroza,IR PIEŅĒMUSI ŠO LĒMUMU.1. pantsPadomes Lēmumu 2009/290/EK groza šādi.1. Lēmuma 3. panta 5. punkta a) apakšpunktu aizstāj ar šādu apakšpunktu:„izpildīt precīzi noteiktu vidēja termiņa fiskālo programmu, lai samazinātu kopējo valsts deficītu zemāk par Līgumā paredzēto atsauces līmeni 3 % no IKP atbilstoši grafikam un konsolidācijai, kas atbilst Padomes ieteikumiem Latvijai un ko pieņēma saskaņā ar pārmērīga budžeta deficīta novēršanas procedūru”.2. Regulas 3. panta 5. punkta b) apakšpunktu aizstāj ar šādu:„izpildīt 2009. gada budžetu un pieņemt 2010. gada budžetu, paredzot ilgtermiņa pasākumus, kas iekļautos konsolidācijas perspektīvā”.2. pantsŠis lēmums ir adresēts Latvijas Republikai.3. pantsŠo lēmumu publicē Eiropas Savienības Oficiālajā Vēstnesī .Briselē,Padomes vārdā —priekšsēdētājs


				|

		52012PC0502

			Priekšlikums
EIROPAS PARLAMENTA UN PADOMES LĒMUMS
par Eiropas Globalizācijas pielāgošanās fonda izmantošanu saskaņā ar 28. punktu
Eiropas Parlamenta, Padomes un Komisijas 2006. gada 17. maija Iestāžu nolīgumā par
budžeta disciplīnu un pareizu finanšu pārvaldību (pieteikums EGF/2012/003 DK/Vestas
no Dānijas) /*  */

			   	PASKAIDROJUMA RAKSTS
Eiropas Parlamenta, Padomes un Komisijas
2006. gada 17. maija Iestāžu nolīgumā par budžeta
disciplīnu un pareizu finanšu pārvaldību[1] 28. punktā ar
elastīguma mehānisma starpniecību papildus finanšu shēmas
attiecīgajām izdevumu kategorijām ļauts izmantot Eiropas
Globalizācijas pielāgošanās fonda (EGF) līdzekļus,
gadā nepārsniedzot EUR 500 miljonus.
Noteikumi par EGF ieguldījumu ir
izklāstīti Eiropas Parlamenta un Padomes 2006. gada
20. decembra Regulā (EK) Nr. 1927/2006 par Eiropas Globalizācijas
pielāgošanas fonda izveidi[2].
Dānija 2012. gada
14. maijā pēc darbinieku atlaišanas no darba
uzņēmumā “Vestas Group” Dānijā iesniedza pieteikumu
EGF/2012/003 DK/Vestas par EGF finansiālo ieguldījumu.
Pēc pieteikuma rūpīgas
pārbaudes Komisija saskaņā ar Regulas (EK)
Nr. 1927/2006 10. pantu secināja, ka regulā noteiktie
finansiālā ieguldījuma saņemšanas nosacījumi ir
izpildīti.
PIETEIKUMA KOPSAVILKUMS UN ANALĪZE
 Pamatdati ||
 EGF atsauces Nr. || EGF/2012/003
 Dalībvalsts || Dānija
 2. pants || a) apakšpunkts
 Galvenais uzņēmums || “Vestas”
 Piegādes un pakārtotās ražošanas uzņēmumi || 0
 Pārskata periods || 8.2.2012.–8.6.2012.
 Datums, kad sāk sniegt individualizētos pakalpojumus || 13.8.2012.
 Pieteikuma iesniegšanas datums || 14.5.2012.
 Atlaisto darbinieku skaits pārskata periodā || 720
 Atlaisto darbinieku skaits pirms un pēc pārskata perioda || 0
 Kopējais to atlaisto darbinieku skaits, kuri ir tiesīgi saņemt atbalstu || 720
 To atlaisto darbinieku skaits, kuri varētu piedalīties pasākumos || 720
 Izdevumi par individualizētajiem pakalpojumiem (EUR) || 14 398 000
 EGF īstenošanas izdevumi[3] (EUR) || 578 000
 EGF izmantošanas izdevumi (%) || 3,9
 Kopējais budžets (EUR) || 14 976 000
 EGF ieguldījums (50 %) (EUR) || 7 488 000
1.           Komisijai 2012. gada
14. maijā tika iesniegts pieteikums, un līdz 2012. gada
10. jūlijam tika iesniegta papildu informācija.
2.           Pieteikums atbilst
Regulas (EK) Nr. 1927/2006 2. panta a) punkta
nosacījumiem par EGF izmantošanu, un tas tika iesniegts minētās
regulas 5. pantā paredzēto 10 nedēļu laikā.
Saistība starp darbinieku atlaišanu
un globalizācijas izraisītām nozīmīgām
strukturālām pārmaiņām pasaules tirdzniecības
modeļos
3.           Lai pamatotu saikni starp
atlaišanu un globalizācijas dēļ notikušām lielām
strukturālām pārmaiņām pasaules tirdzniecības
modeļos, Dānija apgalvo, ka Eiropas Savienības vēja
turbīnu ražošanas nozari, kura iekļauta NACE 2. redakcijas
28. nodaļā (“Citur neklasificētu iekārtu,
mehānismu un darba mašīnu ražošana”), nopietni ietekmējušas pārmaiņas
pasaules tirdzniecības modeļos, jo īpaši ES tirgus daļas
nozīmīga samazināšanās. Dānija skaidro, ka, lai gan
Eiropas vēja turbīnu ražošana dažos pēdējos gados ir
pieaugusi, globālais vēja turbīnu tirgus ir
attīstījies vēl straujāk, jo īpaši Āzijā un
Ziemeļamerikā. 2010. gadā pirmo reizi vairāk nekā
puse no visas jaunās vēja enerģijas tika saražots ārpus
tradicionālajiem tirgiem Eiropā un Ziemeļamerikā. Šī
tendence galvenokārt bija saistīta ar nerimstošo ekonomikas
uzplaukumu Ķīnā, kur tika saražota puse no jaunajām
vēja iekārtām pasaulē[4].
Pasaulē nozares izaugsme bija dinamiska, tādējādi Eiropas
īpatsvars kopējā jaudā samazinājās no 65,5 %
2006. gadā līdz 43,7 % 2010. gadā[5].
4.           Dānija apgalvo, ka
tā ir pastāvīga tendence. Pieprasījums pēc
atjaunojamās enerģijas, ieskaitot vēja enerģiju, krasi
pieaugs, taču tirgi novirzīsies. Lai gan vēja enerģija
līdz 2006. gadam bija nozare, kurā dominēja Eiropa, un
līdz šim notikusi līdzsvarota izaugsme Eiropā, Āzijā
un ASV, tuvākajā nākotne ļoti pieaugs pieprasījums
pēc vēja enerģijas Āzijā un Ziemeļamerikā,
drīz arī Dienvidamerikā un ilgtermiņā
Āfrikā. Ražošana un pakalpojumu sniegšana pārvirzīsies uz
vietām, kur tās ir pieprasītas, un uz reģioniem ar strauju
ekonomisko izaugsmi. Paralēli ievērojami zemākām darbaspēka
izmaksām vēja turbīnu milzīgo daļu
transportēšanas augstās izmaksas liek Eiropas ražotājiem
pārvietot savas ražotnes tuvāk dinamiskākajiem gala
lietotāju tirgiem, lai nodrošinātu konkurētspēju un vietu
tirgū. Tādējādi ražošana tiks pakāpeniski pārcelta
ārpus ES.
5.           Uzņēmumu “Vestas
Group” ir skārusi iepriekš raksturotā tendence. Lai saglabātu
vadošo pozīciju tirgū, “Vestas” nesen ieviesa jaunu
stratēģiju, kuras pamatā ir princips “reģionā
reģionam” un kuras mērķis ir mazināt ražošanas un
transportēšanas izmaksas, nodrošinot klientiem un tirgiem īsākus
attālumus un mazinot “Vestas” atkarību no valūtas maiņas
kursa svārstībām[6].
Sekojot globalizācijas procesam, vēja turbīnas tiks ražotas, kur
tās vajadzīgas (jau 2011. gadā 80–90 % no
turbīnām ražoja reģionā). Turklāt, lai gan iepriekš
lielāko daļu vēja turbīnu sastāvdaļu ražoja
pašā uzņēmumā, sastāvdaļas aizvien vairāk
ražos reģionālie partneri, tādēļ uzņēmumam
“Vestas” būs mazāka vajadzība pēc ieguldījumiem un tas
samazinās darbinieku skaitu.
6.           Šī ir trešā EGF
lieta vēja turbīnu nozarē. Joprojām paliek spēkā
argumenti, kas tika iesniegti divās iepriekšējās lietās
(EGF/2010/017 DK Midtjylland Machinery[7]
un EGF/2010/022 DK/LM Glasfiber[8]).
Atlaišanas gadījumu skaita
noteikšana un atbilstība 2. panta a) punkta kritērijiem
7.           Dānija šo pieteikumu
iesniedza saskaņā ar Regulas (EK) Nr. 1927/2006 2. panta
a) punktā noteiktajiem intervences kritērijiem, kuri paredz
vismaz 500 atlaišanas gadījumus četru mēnešu laikā
uzņēmumā, kas atrodas dalībvalstī, ieskaitot
darbiniekus, ko atlaiž piegādes uzņēmumos vai
pakārtotās ražošanas uzņēmumos.
8.           Pieteikums attiecas uz
720 atlaišanas gadījumiem uzņēmumā “Vestas Group”
četru mēnešu pārskata periodā no 2012. gada
8. februāra līdz 2012. gada 8. jūnijam. Visu
minēto darbinieku atlaišanas gadījumu skaitu
aprēķināja saskaņā ar Regulas (EK) Nr. 1927/2006
2. panta otrās daļas trešo ievilkumu. Komisija ir
saņēmusi apliecinājumu, kas paredzēts 2. panta
otrās daļas trešajā ievilkumā, ka tas ir faktiski atlaisto
darbinieku skaits.
Paskaidrojums par atlaišanas
neparedzamību
9.           Dānijas iestādes
atgādina, ka, pasaulē ļoti strauji attīstoties vēja
enerģijas nozarei, darbinieku atlaišana uzņēmumā “Vestas
Group” Ringkøbing-Skjern komūnā 2009./2010. gadā
bija neparedzēta. Pasaules tirdzniecībā stabilizējoties
tendencei aizvien plašāk izmantot iespēju novirzīt ražošanu uz
valstīm ar zemākām darbaspēka izmaksām,
2009. gadā atlaišana skāra galvenokārt nekvalificētus
un mazkvalificētus darbiniekus. Tikmēr 2012. gadā
uzņēmuma “Vestas Group” lielā mērā tika atlaisti
augsti kvalificēti, specializēti un labi izglītoti darbinieki.
Tas netika paredzēts, jo Dānija veica ievērojamas
investīcijas atjaunojamās un vēja enerģijas nozares
pētniecībā un izstrādē. Turklāt Dānijas
valdība apsprieda vērienīgu enerģētikas politiku
2012.−2020. gadam, plānojot veicināt vēja
turbīnu izmantošanu lielākā apmērā. Visbeidzot Ringkøbing-Skjern
komūna veica liela mēroga investīcijas transporta
infrastruktūrā, kas atvieglotu “Vestas” vēja ģeneratoru
pārvietošanu. Tika gaidīts, ka jaunās paaudzes “Vestas”
vēja ģeneratorus turpinās ražot komūnā.
To uzņēmumu
identifikācija, kuri atlaiž darbiniekus, un darbinieki, kuriem
paredzēta palīdzība
10.         Pieteikums attiecas uz
720 atlaistiem darbinieku uzņēmumā “Vestas Group”, un tiem
visiem ir paredzēta palīdzība.
11.         To darbinieku sadalījums,
kuriem paredzēts sniegt palīdzību
 Kategorija || Skaits || Procenti
 Vīrieši || 452 || 62,78
 Sievietes || 268 || 37,22
 ES pilsoņi || 717 || 99,58
 Personas, kas nav ES pilsoņi || 3 || 0,42
 Vecumā no 15 līdz 24 gadiem || 3 || 0,42
 Vecumā no 25 līdz 54 gadiem || 630 || 87,50
 Vecumā no 55 līdz 64 gadiem || 81 || 11,25
 Vecāki par 64 gadiem || 6 || 0,83
12.         Sadalījums pa profesiju
kategorijām
 Kategorija || Skaits || Procenti
 Direktori, izpilddirektori Ražošanas un operāciju nodaļas vadītāji || 45 || 6,25
 Inženieri, tostarp projektu vadītāji, struktūrvienību vadītāji || 155 || 21,53
 Inženierzinātņu speciālisti || 223 || 30,97
 Biroja darbinieki || 50 || 6,94
 Servisa darbinieki || 67 || 9,31
 Metālapstrādes, mašīnbūves un tamlīdzīgu arodu strādnieki || 2 || 0,28
 Iekārtu operatori un montieri || 144 || 20,00
 Ražošanas strādnieki || 34 || 4,72
13.         Dānija saskaņā
ar Regulas (EK) Nr. 1927/2006 7. pantu ir apliecinājusi, ka
tā piemēro sieviešu un vīriešu līdztiesības un
nediskriminēšanas politiku un ka piemēros to arī turpmāk
dažādajos īstenošanas posmos jo īpaši saistībā ar
piekļuvi EGF līdzekļiem.
Attiecīgās teritorijas,
tās iestāžu un ieinteresēto personu raksturojums
14.         Atlaišana skārusi piecas
kaimiņu komūnas: Vidusjitlandes reģionā Randers,
Favrskov, Aarhus un Ringkøbing-Skjern un Dienviddānijas
reģionā Varde. Nedaudzi atlaišanas gadījumi bijuši
arī Zēlandes reģionā un Galvaspilsētas
reģionā. Visas komūnas, kuras skārusi atlaišana, vieno
kopējs strauji pieaugošs bezdarbs (īpaši ilgtermiņa) un krasa
brīvo darbavietu samazināšanās (jo īpaši
rūpniecībā un ražošanā).
15.         Ringkøbing-Skjern
komūna uzņēmuma “Vestas” dēļ daudz investējusi
infrastruktūrā un vēja enerģijas nozarē. Citas
ievērojamas nodarbinātības jomas ir tūrisms,
lauksaimniecība, būvniecība un sabiedriskie pakalpojumi.
16.         Galvenā
ieinteresētā persona ir Ringkøbing-Skjern komūna.
Komūna ir atbildīga par atbalstu bezdarbniekiem jauna darba
meklējumos, ieskaitot darba iemaņu modernizēšanas, darba
meklēšanas iemaņu uzlabošanas un prasmīgas mērķu
izvirzīšanas pasākumus. Citas ieinteresētās personas ir Varde,
Favrskov, Randers, Aarhus, Roskilde un Copenhagen
komūnas; arodbiedrības, bezdarba apdrošināšanas fondi (A-kasser),
darba devēju pārstāvji, Vidusjitlandes, Dienviddānijas,
Zēlandes, Galvaspilsētas reģions; reģiona
nodarbinātības padomes; Nodarbinātības,
uzņēmējdarbības un izaugsmes ministrija, vietējie
uzņēmumi.
Gaidāmā atlaišanas ietekme uz
nodarbinātību vietējā, reģiona, valsts
mērogā
17.         Pēc 2009./2010. gada
liela mēroga kolektīvās atlaišanas, kas skāra aptuveni
800 uzņēmuma “Vestas” darbinieku Ringkøbing-Skjern un
tuvējās komūnās, jauns atlaišanas vilnis tām sagādājis
lielas grūtības. Šoreiz tika atlaisti galvenokārt augsti
izglītoti darbinieki. Tikai Varde komūnā tā
skāra lielāku skaitu vidēji kvalificētu un kvalificētu
darbinieku, jo 2012. gada augustā ražotne tiek pilnībā
slēgta. Vietējā mērogā atlaišanai būs liela
ietekme, sevišķi ņemot vērā faktu, ka “Vestas Group”
atlaidīs pavisam 1300 darbinieku (daudzi darbinieki tika
pieņemti ar līgumiem uz noteiktu laiku, un tie vai nu netika, vai
netiks atjaunoti).
18.         Komūnai bija liela
veiksme piesaistīt tādu inovatīvu uzņēmumu kā
“Vestas”, kurš nodrošināja daudzas augstas kvalitātes darba vietas,
kam vajadzīga augsta kvalifikācija. To zaudējums radījis
reģionam lielas grūtības. Visas attiecīgās komūnas
ziņoja, ka jaunajai mērķgrupai nav piemērotu jaunu darba
vietu un rezultātā atlaistajiem darbiniekiem būs jādodas
meklēt darbu citur, tāpēc kļūs vēl
grūtāk piesaistīt jaunus uzņēmumus.
19.         Darbinieku atlaišana notiek
laikā, kad bezdarbs strauji palielinās. 2012. gada
februārī Vidusjitlandē atlaida 36 426 darbiniekus un Dienviddānijā
40 004 (salīdzinot attiecīgi ar 28 402 un
29 751 cilvēku 2011. gada augustā).
Koordinēta finansējamo
individualizēto pakalpojumu kopu un aplēsto cenu sadalījums,
ieskaitot papildināmību ar struktūrfondu finansētiem
pasākumiem
20.         Dānija ierosina tādu
pasākumu kopu atlaisto darbinieku atbalstam, kura ir saderīga ar
gudras, ilgtspējīgas un iekļaujošas izaugsmes
stratēģiju “Eiropa 2020”. Pasākumu kopa sniegs
individualizētu, mērķtiecīgu, elastīgu un
inovatīvus palīdzību, lai sagatavotu atlaistos darbiniekus
jaunam darbam nākotnes izaugsmes nozarēs.
21.         Mentorings un
koučings. Tiek lēsts, ka šajā projekta pasākumā
varēs piedalīties visi mērķa darbinieki. Pasākuma
mērķis ir palīdzēt darbiniekiem definēt
vajadzības, pārvaldīt mācības, izvēlēties
pareizo kvalifikācijas celšanas pasākumu kopu, lai maksimāli
palielinātu potenciālu un izkoptu personiskās,
sociālās un profesionālās iemaņas.
Vispārīgie mērķi ir apzināt un fiksēt
dalībnieku kompetences, sniegt individuālas konsultācijas,
projekta īstenošanas gaitā uzturēt motivāciju,
pastāvīgi izmantojot koučingu, attīstīt un
identificēt labu praksi, sazināties ar apmācības
sniedzējiem un uzņēmumiem. Pasākums sāksies ar
padziļinātu informatīvu sanāksmi, kurai sekos
individuālas konsultācijas, kuru laikā tiks apzinātas un
fiksētas dalībnieku prasmes. Izmantojot anketas un intervijas, šis
process tiks pastāvīgi uzraudzīts, lai izvērtētu
tā ietekmi. Pakalpojumu tiks sniegti kopā ar Ringkøbing-Skjern komūnas
mācību centru UddannelesesCenter, projekta vadības
komandu un iesaistīto komūnu nodarbinātības centru
pārstāvjiem.
Individualizētas apmācības
programmas. Programmas būs pieejamas visiem
mērķgrupas darbiniekiem. Tomēr daļa atlaisto darbinieku
pēc koučinga varētu atrast jaunu darbu, tādējādi
tiek lēsts, ka šajā pasākumā piedalīsies aptuveni
600 darbinieku. Mācību programmas, ko izstrādājusi
projekta komanda sadarbībā ar atlaistajiem darbiniekiem un ko
īsteno mācību iestādes visā Dānijā, ir
šādas:
- starpkultūru
kompetenču kursi (vienas dienas semināri, kuros dalībniekus
informēs par nepieciešamību iegūt starpkultūru prasmes
globalizētā vidē);
- valodu kursi
(iekļaujot biznesa prasmes angļu valodā, sanāksmju valodu,
diskusijas un prezentācijas; tehnisko valodu; iespēja
izstrādāt pielāgotas valodu mācību programmas);
- apmācība
uzņēmējdarbībā (ievadseminārs
uzņēmējdarbībā, kura mērķis ir motivēt
dalībniekus kļūt par pašnodarbinātām personām vai
dibināt savu uzņēmumu; dalībnieki mācīsies, kā
izstrādāt biznesa plānu, un saņems informāciju par
juridiskiem jautājumiem, nodokļiem un PVN, pārdošanu un
tirgvedību, e-darījumiem);
- gatavas kursu un
apmācības programmas (visiem dalībniekiem būs
iespēja reģistrēties kursu un apmācības
programmām pēc savas izvēles).
Pēc rūpīgas tādu
25 personu izvērtēšanas, kuras piedalījušās
uzņēmējdarbības kursos un izstrādājušas
pārliecinošu biznesa plānu, būs pieejamas uzņēmējdarbības
dotācijas līdz EUR 25 000 vienam jaundibināmam
uzņēmumam. Kritēriji uzņēmējdarbības
plānu novērtēšanai: radītspēja, inovācija un
ilgtspēja. Visiem saņēmējiem būs regulāri
jāapmeklē pārraudzības sanāksmes un jāsagatavo
ziņojums par stāvokli pēc EGF projekta beigām.
Jaundibināto uzņēmumu panākumi tiks rūpīgi
pārraudzīti.
Tiem, kas vēl
nebūs atraduši jaunu darbu (aptuveni 70 personām),
pēdējos sešos projekta mēnešos tiks piedāvāta atjaunošana
nodarbinātībā. Tā kā šie cilvēki vecuma,
mācīšanās grūtību, dzimuma,
ģeogrāfiskās piesaistes dēļ būs
visnelabvēlīgākajā situācijā, tad
nodarbinātības centri un sadarbības partneri tiem
piedāvās mācību praksi atlasītos uzņēmumos,
kuri pēc prakses beigām varētu piedāvāt darbu.
Cilvēkiem, kas tiks iekārtoti uzņēmumos, tiks
nodrošināts intensīvs mentorings un konsultācijas.
Visiem atlaistajiem darbiniekiem tiks
piešķirts pabalsts / stipendija, kas būs cieši
piesaistīta darbinieka dalībai aktīvajos darba tirgus
pasākumos. Tiek lēsti aptuveni EUR 10 400 uz vienu personu.
22.         EGF izmantošanas izdevumi, kas
ietverti pieteikumā saskaņā ar Regulas (EK) Nr. 1927/2006
3. pantu, attiecas uz sagatavošanas, pārvaldības un
informēšanas un reklāmas, kā arī uz kontroles
pasākumiem. Ringkøbing-Skjern komūna un
administratīvā projekta komanda, kurā darbojas
attiecīgās komūnas, izmantos vairākus instrumentus, lai
informētu par EGF finansējumu un popularizētu to. Komūnas
portālos tiks izveidotas tīmekļa vietnes. Regulāri tiks
publicēti paziņojumi presei, organizētas preses sanāksmes
un izdotas informatīvas vēstules. Ar visu projekta dalībnieku un
ieinteresēto personu līdzdalību tiks rīkots noslēguma
seminārs. Reklāmas materiāli tiks publiskoti.
23.         Individualizētie
pakalpojumi, kurus piedāvā Dānijas iestādes, ir aktīvi
darba tirgus pasākumi, kas ir piemērotas rīcības, kuras
definētas Regulas (EK) Nr. 1927/2006 3. pantā. Dānijas
iestādes lēš, ka kopējās izmaksas būtu
EUR 14 976 000, no tām individualizēto pakalpojumu
izmaksas būtu EUR 14 398 000 un EGF izmantošanas
izdevumi — EUR 578 000 (3,9 % no kopējās summas).
Kopējais no EGF pieprasītais finansējums ir
EUR 7 488 800 (50 % no kopējām izmaksām).
 Pasākumi || Aprēķinātais darbinieku skaits mērķgrupā || Aprēķinātās izmaksas uz vienu darbinieku mērķgrupā (EUR) || Kopējās izmaksas (EGF un valsts līdzfinansējums) (EUR)
 Individualizētie pakalpojumi (Regulas (EK) Nr. 1927/2006 3. panta pirmā daļa)
 Mentorings un koučings || 720 || 1500 || 1 080 000
 Individualizētas apmācības programmas || 600 || 8500 || 5 100 000
 Pabalsti uzņēmējdarbībai || 25 || 25 000 || 625 000
 Atjaunošana nodarbinātībā || 70 || 1500 || 105 000
 Pabalsti / stipendijas || 720 || 10 400 || 7 488 000
 Individualizēto pakalpojumu starpsumma ||   || 14 398 000
 EGF izmantošanas izdevumi (Regulas (EK) Nr. 1927/2006 3. panta trešā daļa)
 Sagatavošanas darbības ||   || 28 000
 Pārvaldība ||   || 220 000
 Informācija un reklāma ||   || 80 000
 Kontroles pasākumi ||   || 250 000
 Starpsumma: EGF izmantošanas izdevumi ||   || 578 000
 Kopējās paredzamās izmaksas ||   || 14 976 000
 EGF finansējums (50 % no kopējām izmaksām) ||   || 7 488 000
24.         Dānija apliecina, ka
iepriekš minētie pasākumi papildina darbības, kas tiek
finansētas no struktūrfondiem, un tiks novērsta finansējuma
dublēšanās.
Datums(-i), kad tika sākti vai kad
plānots sākt individualizētos pakalpojumus atlaišanas skartajiem
darbiniekiem
25.         Individualizētos
pakalpojumus, kas iekļauti koordinētajā pasākumu kopā,
kurai pieprasīts līdzfinansējums no EGF, Dānija
attiecīgajiem darbiniekiem sāk sniegt 2012. gada
13. augustā. Tāpēc minētajā dienā sākas
piemērotības periods palīdzībai, kuru varētu
piešķirt no EGF.
Procedūras apspriedēm ar
sociālajiem partneriem
26.         Visas komūnas, ko
skārusi atlaišana, ir piedalījušās pasākumu
izstrādē. Komūnas 2012. gada janvāra
sanāksmē ar nodarbinātības komiteju notika
konsultācijas ar vairākām sociālo partneru
organizācijām — arodbiedrībām, “Vestas”
pārstāvjiem, darba devēju organizācijām. 2012. gada
februārī un martā Skjern komūnā ar visām
attiecīgajām komūnām tika rīkoti arī divi
darbsemināri, kuros bija pārstāvēti arī sociālie
partneri. Komitejas ikmēneša sanāksmēs sociālie partneri
tiek regulāri informēti par projekta statusu.
27.         Dānijas iestādes
apliecināja, ka ir ievērotas valsts un ES tiesību aktos
noteiktās prasības par kolektīvo atlaišanu.
Informācija par pasākumiem,
kas ir obligāti saskaņā ar valsts tiesību aktiem vai
koplīgumiem
28.         Saskaņā ar
Regulas (EK) Nr. 1927/2006 6. pantā noteiktajiem
kritērijiem Dānijas iestādes pieteikumā:
·      apliecināja, ka EGF finansiālais ieguldījums
neaizstāj pasākumus, par ko atbild uzņēmumi
saskaņā ar valsts tiesību aktiem vai koplīgumiem;
·      apliecināja, ka pasākumi atbalsta individuālus
darbiniekus un šos pasākumus neizmanto uzņēmumu vai nozaru
pārstrukturēšanai;
·      apliecināja, ka iepriekš minētās piemērotās
darbības netiek finansētas no citiem ES finanšu instrumentiem.
Pārvaldības un kontroles
sistēmas
29.         Dānija ir paziņojusi
Komisijai, ka finansiālo ieguldījumu pārvaldīs un
kontrolēs tās pašas iestādes, kas finansiālo
ieguldījumu no Eiropas Sociālā fonda un kam arī vadošā
iestāde ir Dānijas Uzņēmumu iestāde. Cita šīs
pašas iestādes struktūra tiks pilnvarota kā sertifikācijas
iestāde. Revīzijas iestāde būs Dānijas
Uzņēmumu iestādes EU Controllerfunction.
Finansējums
30.         Pamatojoties uz Dānijas
pieteikumu, ierosinātais EGF finansiālais ieguldījums
saskaņotajai individualizēto pakalpojumu kopai (tostarp EGF
izmantošanas izdevumi) ir EUR 7 488 000, proti, 50 % no
kopējām izmaksām. Komisijas ierosinātais
piešķīrums no fonda ir noteikts, balstoties uz Dānijas sniegto
informāciju.
31.         Ņemot vērā EGF
ieguldījuma maksimālo iespējamo apjomu, kas noteikts
saskaņā ar Regulas (EK) Nr. 1927/2006 10. panta
1. punktu, kā arī iespējas pārdalīt
apropriācijas, Komisija ierosina izmantot EGF līdzekļus visā
iepriekš minētās summas apmērā, piešķirot
līdzekļus atbilstoši finanšu shēmas 1.a pozīcijai.
32.         Ņemot vērā
ierosināto finansiālā ieguldījuma apjomu, vairāk
nekā 25 % no EGF rezervētā maksimālā gada apjoma
būs pieejami piešķīrumiem pēdējos četros gada
mēnešos, kā noteikts Regulas (EK) Nr. 1927/2006 12. panta
6. punktā.
33.         Komisija, nākot
klajā ar šo priekšlikumu par EGF izmantošanu, sāk vienkāršoto
trīspusējo sarunu procedūru atbilstoši 2006. gada
17. maija Iestāžu nolīguma 28. punkta prasībām,
lai nodrošinātu abu budžeta lēmējinstitūcijas iestāžu
vienošanos par vajadzību izmantot EGF un par nepieciešamo summu. Komisija
aicina pirmo no abām budžeta lēmējinstitūcijas
iestādēm, kas atbilstīgā politiskā līmenī
panāk vienošanos par EGF izmantošanas priekšlikuma projektu, informēt
otru iestādi un Komisiju par tās nodomiem. Nesaskaņu
gadījumā tiks sasaukta oficiāla trīspusēja
sanāksme ar budžeta lēmējinstitūcijas abām
iestādēm.
34.         Komisija atsevišķi
iesniedz līdzekļu pārvietojuma pieprasījumu, lai tos
iekļautu 2012. gada budžeta īpašajās saistību
apropriācijās, kā to paredz 2006. gada 17. maija
Iestāžu nolīguma 28. punkts.
Maksājumu apropriāciju avots
35.         EGF budžeta pozīcijas
apropriācijas tiks izmantotas, lai segtu šim pieteikumam nepieciešamo
summu EUR 7 488 000 apmērā.
Priekšlikums
EIROPAS PARLAMENTA UN PADOMES LĒMUMS
par Eiropas Globalizācijas
pielāgošanās fonda izmantošanu saskaņā ar 28. punktu
Eiropas Parlamenta, Padomes un Komisijas 2006. gada 17. maija
Iestāžu nolīgumā par budžeta disciplīnu un pareizu finanšu
pārvaldību (pieteikums EGF/2012/003 DK/Vestas no Dānijas)
EIROPAS PARLAMENTS UN EIROPAS SAVIENĪBAS
PADOME,
ņemot vērā Līgumu par
Eiropas Savienības darbību,
ņemot vērā Eiropas Parlamenta,
Padomes un Komisijas 2006. gada 17. maija Iestāžu nolīgumu
par budžeta disciplīnu un pareizu finanšu pārvaldību[9] un jo īpaši tā
28. punktu,
ņemot vērā Eiropas Parlamenta
un Padomes 2006. gada 20. decembra Regulu (EK)
Nr. 1927/2006 par Eiropas Globalizācijas pielāgošanas fonda
izveidi[10]
un jo īpaši tās 12. panta 3. punktu,
ņemot vērā
Eiropas Komisijas priekšlikumu[11],
tā kā:
(1)       Eiropas Globalizācijas
pielāgošanās fonds (EGF) tika izveidots, lai sniegtu papildu atbalstu
darbiniekiem, kuru atlaišana ir saistīta ar globalizācijas
izraisītām lielām strukturālām pārmaiņām
pasaules tirdzniecības modeļos, un lai palīdzētu
viņiem atkal iesaistīties darba tirgū.
(2)       Saskaņā ar
2006. gada 17. maija Iestāžu nolīgumu EGF var izmantot,
nepārsniedzot maksimālo summu, kas ir EUR 500 miljoni
gadā.
(3)       Dānija 2012. gada
14. maijā iesniedza pieteikumu par EGF izmantošanu
attiecībā uz atlaišanu uzņēmumā “Vestas Group” un
2012. gada 10. jūlijā pieteikumu papildināja,
iesniedzot papildu informāciju. Šis pieteikums atbilst Regulas (EK)
Nr. 1927/2006 10. panta prasībām par finansiālo ieguldījumu
noteikšanu. Tādēļ Komisija ierosina piešķirt
līdzekļus EUR 7 488 000 apmērā.
(4)       Tādēļ EGF
būtu jāizmanto, lai sniegtu finansiālu ieguldījumu
saistībā ar Dānijas iesniegto pieteikumu,
IR PIEŅĒMUŠI ŠO LĒMUMU.
1. pants
Eiropas Savienības 2012. finanšu
gada vispārējā budžetā izmanto Eiropas Globalizācijas
pielāgošanās fondu (EGF), lai piešķirtu
EUR 7 488 000 saistību un maksājumu
apropriācijām.
2. pants
Šo lēmumu publicē Eiropas
Savienības Oficiālajā Vēstnesī.
Briselē,
Eiropas Parlamenta vārdā —                       Padomes
vārdā —
priekšsēdētājs                                                priekšsēdētājs
[1]               OV C 139, 14.6.2006., 1. lpp.
[2]               OV L 406, 30.12.2006., 1. lpp.
[3]               Atbilstīgi Regulas (EK) Nr. 1927/2006
3. panta trešajai daļai.
[4]               Global Wind Energy Council “Global Wind report”,
Annual market update 2010, Brussels, April 2011.
[5]               World Wind Energy Report 2010, WWEA World Wind
Energy Association.
[6]               “Vestas” 2011. gada pārskats.
[7]               COM(2011) 421 galīgā redakcija.
[8]               COM(2011) 258 galīgā redakcija.
[9]               OV C 139, 14.6.2006., 1. lpp.
[10]             OV L 406, 30.12.2006., 1. lpp.
[11]             OV C […], […], […]. lpp.


               EIROPAS KOMISIJA
            Briselē, 13.7.2015
            COM(2015) 333 final
            2015/0145(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāpieņem ES un Čīles Asociācijas komitejā attiecībā uz tiešo pārvadājumu noteikumiem 12. pantā III pielikumā Nolīgumam, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju

               PASKAIDROJUMA RAKSTS

               1.PRIEKŠLIKUMA KONTEKSTS

               Nolīgums starp Eiropas Kopienu un tās dalībvalstīm, no vienas puses, un Čīles Republiku, no otras puses, tika parakstīts Briselē 2002. gada 18. novembrī un stājās spēkā 2003. gada 1. februārī.

               Šā asociācijas nolīguma III pielikumā ir izklāstīti noteikumi par noteiktas izcelsmes ražojumiem, bet III pielikuma 12. pantā — noteikumi par šo ražojumu tiešajiem pārvadājumiem starp Pusēm. Preferenču režīma piemērošanai ražojumi ir jātransportē tieši starp abām Pusēm, bet dažos gadījumos tos var transportēt caur kādu trešo valsti.

               Čīle un Eiropas Savienība ir vienojušās izdarīt dažus grozījumus tiešo pārvadājumu noteikumos, kas paredzēti Nolīguma III pielikuma 12. pantā. To mērķis ir precizēt, ka gadījumos, kad sūtījums tiek transportēts caur trešo valsti un ja uz to attiecas 12. panta nosacījumi, sūtījumu tālākai transportēšanai uz Nolīguma Puses teritoriju var sadalīt daļās, neietekmējot šo ražojumu preferenču režīmu. Turklāt sūtījumu sadalīšana daļās pati par sevi nevar būt par pamatu šaubām par ražojumu izcelsmi, izņemot, ja ir pierādījumi par pretējo.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Līguma par Eiropas Savienības darbību 207. panta 4. punkta pirmā daļa saistībā ar 218. panta 9. punktu.

               •Subsidiaritāte (neekskluzīvai kompetencei)

               Priekšlikums ir Eiropas Savienības ekskluzīvā kompetencē. Tāpēc subsidiaritātes principu nepiemēro.

               •Proporcionalitāte

                Šajā priekšlikumā ir paredzēti tikai pasākumi, kas ir vajadzīgi un ir piemēroti paredzēto mērķu sasniegšanai.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Apspriešanās ar ieinteresētajām personām

               Neattiecas. Ar šo priekšlikumu izdara grozījumus iepriekšējā tekstā.

               •Ekspertu atzinumu pieprasīšana un izmantošana

               Neatkarīgu ekspertu atzinums nebija vajadzīgs.

               •Ietekmes novērtējums

               Neattiecas. Ar šo priekšlikumu izdara grozījumus spēkā esošā divpusējā tirdzniecības nolīgumā. Citu izskatāmu iespēju nav.

               4.IETEKME UZ BUDŽETU

               Priekšlikums neietekmē Savienības budžetu.

               5.CITI JAUTĀJUMI

               Nav.

               2015/0145 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāpieņem ES un Čīles Asociācijas komitejā attiecībā uz tiešo pārvadājumu noteikumiem 12. pantā III pielikumā Nolīgumam, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Asociācijas padome, kas izveidota ar 3. pantu Nolīgumā, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju (ES un Čīles Asociācijas nolīgums), ir izveidota, lai izvērtētu un pieņemtu Pušu priekšlikumus par ES un Čīles Asociācijas nolīguma uzlabošanu. Asociācijas padomes pienākumus palīdz pildīt Asociācijas komiteja, kura ir pilnvarota pieņemt lēmumus.

               (2)Asociācijas padome ir izveidojusi Muitas sadarbības un izcelsmes noteikumu īpašo komiteju, kura palīdz tai pildīt pienākumus. Īpašā komiteja, kura 2014. gada 4. novembrī tikās Santjago (Čīle), vienojās par ieteikumu izdarīt grozījumus ES un Čīles Asociācijas nolīguma III pielikuma 12. pantā attiecībā uz tiešajiem pārvadājumiem.

               (3)Sūtījumi no vienas ES un Čīles Asociācijas nolīguma Puses būtu jātransportē tieši uz otras Puses teritoriju, bet, ievērojot dažus ierobežojumus, tos var transportēt arī caur trešo valsti. Nosacījumi par transportēšanu caur trešo valsti ir precizēti, lai īpaši atļautu sūtījumu sadalīšanu daļās, nemazinot spēkā esošos ierobežojumus.

               (4)ES un Čīles Asociācijas nolīguma III pielikuma 12. panta grozījumi nodrošinās importētājiem un eksportētājiem juridisko noteiktību un Pusēm — interpretācijas saskaņotību.

               (5)Savienības nostājai ES un Čīles Asociācijas komitejā būtu jāpamatojas uz pievienoto lēmuma projektu,

               IR PIEŅĒMUSI ŠO LĒMUMU.

               1. pants

               Nostājas, kas Savienībai jāpieņem Asociācijas komitejā attiecībā uz 12. pantu III pielikumā Nolīgumam, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju, pamatā ir pievienotais Asociācijas komitejas lēmuma projekts.

               Savienības pārstāvji Asociācijas komitejā var vienoties par nelielām izmaiņām Asociācijas komitejas lēmuma projektā bez Padomes papildu lēmuma.

               2. pants

               Šo Asociācijas komitejas lēmumu publicē Eiropas Savienības Oficiālajā Vēstnesī.

               3. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

    ---documentbreak---

               EIROPAS KOMISIJA
            Briselē, 13.7.2015
            COM(2015) 333 final
            PIELIKUMS
            dokumentam
            Priekšlikums Padomes Lēmumam
            par nostāju, kas Eiropas Savienības vārdā jāpieņem ES un Čīles Asociācijas komitejā attiecībā uz tiešo pārvadājumu noteikumiem 12. pantā III pielikumā Nolīgumam, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju

               Projekts

               ES UN ČĪLES ASOCIĀCIJAS KOMITEJAS LĒMUMS Nr. …

               [XXX],

               ar ko groza III sadaļas 12. pantu III pielikumā Asociācijas nolīgumam starp Eiropas Savienību un Čīles Republiku attiecībā uz tiešajiem pārvadājumiem

               ASOCIĀCIJAS KOMITEJA,

               ņemot vērā Nolīgumu, ar ko izveido asociāciju starp Eiropas Savienību un Čīles Republiku, un jo īpaši tā III pielikuma 38. pantu;

               tā kā:

               1)
                     III pielikuma III sadaļas 12. pants paredz, ka preferenču režīmu piemēro tikai precēm, kuras atbilst III pielikuma prasībām un kuras transportē tieši no Čīles uz Eiropas Savienību un otrādi.

               2)
                     Čīle un Eiropas Savienība, kopš ir stājies spēkā Asociācijas nolīgums starp Eiropas Savienību un Čīles Republiku, ir noslēgušas vairākus tirdzniecības nolīgumus, kas ir devuši uzņēmējiem iespēju pielāgot eksporta stratēģiju, lai ietaupītu izmaksas un sekmīgāk reaģētu uz pieprasījumu tirgū.

               3)
                     Čīle un Eiropas Savienība ir vienojušās grozīt III pielikuma III sadaļas 12. panta noteikumus, lai atļautu uzņēmējiem lielāku elastību,

               IR NOLĒMUSI ŠĀDI.

               1. pants

               III pielikuma III sadaļas 12. pantu par tiešajiem pārvadājumiem aizstāj ar tekstu, kas izklāstīts šā lēmuma pielikumā.

               2. pants

               Šis lēmums stājas spēkā pēc deviņdesmit (90) dienām kopš pēdējā paziņojuma, kurā līgumslēdzējas puses paziņo par vajadzīgo iekšējo juridisko procedūru pabeigšanu.

               (vieta)… (datums)

               Asociācijas padomes vārdā —

               priekšsēdētājs

               Pielikums

               12. pants

               Tiešie pārvadājumi

               1. Nolīgumā paredzēto preferenču režīmu piemēro tikai tiem produktiem, kuri atbilst šā pielikuma prasībām un kurus transportē tieši no Eiropas Savienības uz Čīli vai otrādi. Tomēr produktus var transportēt caur citām teritorijām, veicot pārkraušanu vai pagaidu uzglabāšanu šajās teritorijās, ar noteikumu, ka tie paliek tranzīta vai uzglabāšanas valsts muitas iestāžu pārraudzībā un ar tiem neveic nekādas citas darbības kā vien marķējumu, etiķešu un muitas nodrošinājuma pievienošanu vai piestiprināšanu, sūtījumu izkraušanu, atkārtotu iekraušanu un sadalīšanu daļās vai darbības, kas paredzētas to saglabāšanai labā stāvoklī.

               2. Uzskata, ka 1. punkta nosacījumi ir izpildīti, ja vien muitas iestādēm nav pamata uzskatīt pretējo; šādos gadījumos muitas iestādes var pieprasīt, lai importētājs iesniedz pierādījumu par atbilstību, ko var izdarīt ar dažādiem atbilstīgiem līdzekļiem, tostarp iesniedzot līguma pārvadājumu dokumentus, piemēram, kravaszīmes, vai faktisku vai konkrētu pierādījumu, kura pamatā ir iepakojumu marķējums vai numerācija, vai jebkādu ar pašām precēm saistītu pierādījumu.


				|

		52014PC0528

			Priekšlikums PADOMES LĒMUMS par nostāju, kas Eiropas Savienības vārdā jāpieņem attiecībā uz dažām rezolūcijām, par kurām paredzēts balsot Starptautiskajā Vīnkopības un vīna organizācijā (OIV) /* COM/2014/0528 final - 2014/0245 (NLE) */

			   	PASKAIDROJUMA RAKSTS
PRIEKŠLIKUMA KONTEKSTS
Starptautiskā Vīnkopības un
vīna organizācija (OIV) ir zinātniska un tehniska
starpvaldību organizācija, kas darbojas vīnkopības,
vīna, vīna dzērienu, galda vīnogu, rozīņu un citu
vīnkopības produktu nozarē. OIV mērķi ir:
i) sniegt informāciju, sagatavojot publikācijas un
organizējot pasākumus un simpozijus, ii) palīdzēt
citām starptautiskām organizācijām, kas iesaistītas
standartizācijas darbībās, un iii) veicināt
pašreizējo metožu un standartu harmonizāciju starptautiskā
mērogā. Patlaban OIV sastāvā ir 45 valstis, to
vidū 21 Savienības dalībvalsts. ES patlaban nav OIV
locekle.
ES mērogā saskaņā ar
Eiropas Parlamenta un Padomes 2013. gada 17. decembra Regulu (ES)
Nr. 1308/2013, ar ko izveido lauksaimniecības produktu tirgu
kopīgu organizāciju (TKO regula, OV L 347, 671. lpp.),
dažas OIV pieņemtas un publicētas rezolūcijas
ietekmē ES tiesību normas. TKO regula paredz atsauces uz OIV
rezolūcijām šādos noteikumos:
–            dažas OIV pieņemtas un
publicētas analīzes metodes vīnkopības nozares produktu
sastāva noteikšanai, uz kurām Komisijai jāpamatojas,
izņemot gadījumus, kad tās būtu neefektīvas vai
nepiemērotas Savienības izvirzītā mērķa sasniegšanai
(TKO regulas 80. panta 5. punkts);
–            daži vīndarības
paņēmienos izmantoto vielu tīrības un identificēšanas
kritēriji, tādējādi OIV pieņemtie un
publicētie noteikumi šajā jautājumā kļūst ipso
facto saistoši ES (9. pants Komisijas 2009. gada 10. jūlija
Regulas (EK) Nr. 606/2009, ar ko nosaka konkrētus sīki
izstrādātus Padomes Regulas (EK) Nr. 479/2008 īstenošanas
noteikumus attiecībā uz vīnkopības produktu
kategorijām, vīndarības metodēm un piemērojamiem
ierobežojumiem, OV L 193, 1. lpp.);
–            OIV pieņemti un
publicēti vīndarības paņēmieni, kurus Komisijai
jāņem vērā, atļaujot šādus paņēmienus
(TKO regulas 80. panta 3. punkta a) apakšpunkts), un
–            gadījumos, kad tie paši
vīndarības paņēmieniem ir izmantoti vīna ražošanai
trešās valstīs pirms atļaujas saņemšanas saskaņā
ar TKO regulas 80. panta 3. punktu (TKO regulas 90. panta 2. punkts).
Tāpat arī saskaņā ar
Komisijas 2000. gada 19. decembra Regulu (EK) Nr. 2870/2000,
ar ko nosaka Kopienas etalonmetodes alkoholisko dzērienu analīzei
(OV L 333, 20. lpp.), dažas OIV pieņemtas un
publicētas rezolūcijas ietekmē ES tiesību normas. Regulas (EK)
Nr. 2870/2000 3. pants paredz atsauces uz OIV
rezolūcijām gadījumā, kad nav pieņemtas Kopienas
analīzes etalonmetodes kādā konkrētā
alkoholiskajā dzērienā ietilpstošo vielu atklāšanai un to
daudzuma noteikšanai.
Pamatojoties uz diskusijām ekspertu grupās,
kuras sapulcējās, lai sagatavotos OIV Ģenerālajai
asamblejai, paredzams, ka Ģenerālās asamblejas darba
kārtībā pieņemšanas nolūkā būs
iekļautas šādas rezolūcijas, kas radīs tiesiskas sekas ES acquis:
–            rezolūcijas OENO-TECHNO 12-504
projektā ir noteikta jauna vīndarības metode. Saskaņā
ar Regulas (ES) Nr. 1308/2013 80. panta 3. punkta
a) apakšpunktu un 90. panta 2. punktu šī rezolūcija
ietekmēs acquis;
–            rezolūcijas OENO-SCMA 03-262
projektā ir noteikti vīndarības metodēs izmantotās
vielas tīrības un identificēšanas kritēriji. Šo
vīndarības metodi publicējusi un ieteikusi OIV ar
nosacījumu, ka tiek pieņemti minētie izmantotās vielas
kritēriji (OIV Starptautiskā vīndarības
paņēmienu kodeksa 2.1.20. un 3.4.14. punkts). Saskaņā
ar Regulas (ES) Nr. 1308/2013 80. panta 3. punkta
a) apakšpunktu un 90. panta 2. punktu un Komisijas Regulas (EK)
Nr. 606/2009 9. pantu šī rezolūcija ietekmēs acquis;
–            rezolūciju OENO-SCMA 10-457, 10-458,
11-480 un 12-512 projektos ir noteiktas analīzes metodes.
Saskaņā ar Regulas (ES) Nr. 1308/2013 80. panta 3. punkta
a) apakšpunktu un 5. punktu šīs rezolūcijas ietekmēs acquis.
Vīna nozares zinātniskie un
tehniskie eksperti ir plaši apspriedušies par iepriekš minētajām
rezolūcijām. Tās palīdz nodrošināt vīna standarta
harmonizāciju starptautiskā mērogā, un tās izveidos
regulējumu, kas nodrošinās godīgu konkurenci vīna nozares
produktu tirdzniecībā. Tāpēc tās būtu
jāatbalsta.
Paredzams, ka līdzīgi kā
iepriekš OIV Ģenerālās asamblejas darba kārtība
tiks papildināta un tai tiks pievienotas turpmākas rezolūcijas,
kas ietekmē acquis. Lai nodrošinātu Ģenerālās
asamblejas darba efektivitāti, vienlaikus ievērojot Līgumu
noteikumus, Komisija laikus papildinās un/vai grozīs pašreizējo
priekšlikumu, lai Padome varētu pieņemt nostāju arī attiecībā
uz turpmākām rezolūcijām.
2014/0245 (NLE)
Priekšlikums
PADOMES LĒMUMS
par nostāju, kas Eiropas Savienības
vārdā jāpieņem attiecībā uz dažām
rezolūcijām, par kurām paredzēts balsot
Starptautiskajā Vīnkopības un vīna organizācijā (OIV)
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 43. pantu
saistībā ar 218. panta 9. punktu,
ņemot vērā Eiropas Komisijas
priekšlikumu,
tā kā:
(1)       Starptautiskā
Vīnkopības un vīna organizācija (OIV) ir
zinātniska un tehniska starpvaldību organizācija, kas darbojas
vīnkopības, vīna, vīna dzērienu, galda vīnogu,
rozīņu un citu vīnkopības produktu nozarē. OIV
mērķi ir: i) sniegt informāciju, sagatavojot
publikācijas un organizējot pasākumus un simpozijus,
ii) palīdzēt citām starptautiskām
organizācijām, kas iesaistītas standartizācijas
darbībās, un iii) veicināt pašreizējo metožu un
standartu harmonizāciju starptautiskā mērogā. Patlaban OIV
sastāvā ir 45 valstis, to vidū 21 Savienības
dalībvalsts. ES patlaban nav OIV locekle.
(2)       ES mērogā
saskaņā ar Eiropas Parlamenta un Padomes Regulu (ES) Nr. 1308/2013[1], dažas OIV
pieņemtas un publicētas rezolūcijas ietekmē ES tiesību
normas. TKO regula paredz atsauces uz OIV rezolūcijām
šādos noteikumos:
–       dažas OIV pieņemtas un
publicētas analīzes metodes vīnkopības nozares produktu
sastāva noteikšanai, uz kurām Komisijai jāpamatojas,
izņemot gadījumus, kad tās būtu neefektīvas vai
nepiemērotas Savienības izvirzītā mērķa
sasniegšanai (TKO regulas 80. panta 5. punkts);
–       daži vīndarības
paņēmienos izmantoto vielu tīrības un identificēšanas
kritēriji, tādējādi OIV pieņemtie un
publicētie noteikumi šajā jautājumā kļūst ipso
facto saistoši ES (Komisijas Regulas (EK) Nr. 606/2009[2] 9. pants);
–       OIV pieņemti un
publicēti vīndarības paņēmieni, kurus Komisijai
jāņem vērā, atļaujot šādus paņēmienus
(TKO regulas 80. panta 3. punkta a) apakšpunkts), un
–       gadījumos, kad tie paši
vīndarības paņēmieniem ir izmantoti vīna ražošanai
trešās valstīs pirms atļaujas saņemšanas saskaņā
ar TKO regulas 80. panta 3. punktu (TKO regulas 90. panta 2. punkts).
(3)       Nākamā OIV
Ģenerālās asamblejas sanāksme notiks 2014. gada 14. novembrī.
Ģenerālā asambleja tajā pārbaudīs un,
iespējams, pieņems rezolūcijas, kas radīs minētās
tiesiskās sekas.
(4)       Tāpēc pirms OIV
Ģenerālās asamblejas sanāksmes ir jāpieņem
nostāja, kura dalībvalstīm, kas ir OIV locekles un
kopīgi rīkojas ES interesēs, OIV
Ģenerālajā asamblejā būtu jāpauž
attiecībā uz šīm rezolūcijām.
(5)       Rezolūcijas OENO-TECHNO 12-504
projektā ir noteikta jauna vīndarības metode. Saskaņā
ar Regulas (ES) Nr. 1308/2013 80. panta 3. punkta
a) apakšpunktu un 90. panta 2. punktu šī rezolūcija
ietekmēs acquis.
(6)       Rezolūcijas OENO-SCMA 03-262
projektā ir noteikti vīndarības metodēs izmantotās
vielas tīrības un identificēšanas kritēriji. Šo
vīndarības metodi publicējusi un ieteikusi OIV ar
nosacījumu, ka tiek pieņemti minētie izmantotās vielas
kritēriji (OIV Starptautiskā vīndarības
paņēmienu kodeksa 2.1.20. un 3.4.14. punkts). Saskaņā
ar Regulas (ES) Nr. 1308/2013 80. panta 3. punkta
a) apakšpunktu un 90. panta 2. punktu un Komisijas Regulas (EK)
Nr. 606/2009 9. pantu šī rezolūcija ietekmēs acquis.
(7)       Rezolūciju OENO-SCMA 10-457,
10-458, 11-480 un 12-512 projektos ir noteiktas analīzes metodes.
Saskaņā ar Regulas (ES) Nr. 1308/2013 80. panta 3. punkta
a) apakšpunktu un 5. punktu šīs rezolūcijas ietekmēs acquis.
(8)       Vīna nozares
zinātniskie un tehniskie eksperti ir plaši apspriedušies par iepriekš
minētajām rezolūcijām. Tās palīdz nodrošināt
vīna standarta harmonizāciju starptautiskā mērogā, un
tās izveidos regulējumu, kas nodrošinās godīgu konkurenci
vīna nozares produktu tirdzniecībā. Tāpēc tās
būtu jāatbalsta.
(9)       Lai nodrošinātu
nepieciešamo elastīgumu sarunās pirms OIV
Ģenerālās asamblejas sanāksmes, dalībvalstīm, kas
ir OIV locekles, vajadzētu būt tiesīgām vienoties
par izmaiņām šajās rezolūcijās ar nosacījumu, ka
šādas izmaiņas nemaina to būtību,
IR PIEŅĒMUSI ŠO LĒMUMU.
1. pants
Savienības nostāja OIV
Ģenerālajā asamblejā 2014. gadā ir tāda,
kāda tā izklāstīta šā lēmuma pielikumā, un,
kopīgi rīkojoties Savienības interesēs, to pauž
dalībvalstis, kas ir OIV locekles.
2. pants
1.           Ja 1. pantā
minēto nostāju var ietekmēt jauna zinātniska vai tehniska
informācija, kas iesniegta pirms OIV sanāksmēm vai to
laikā, dalībvalstis, kas ir OIV locekles, lūdz, lai
balsošanu Ģenerālajā asamblejā atliek līdz
brīdim, kad, pamatojoties uz jaunajiem elementiem, ir noteikta
Savienības nostāja.
2.           Pēc koordinācijas,
īpaši uz vietas, un bez turpmāka Padomes lēmuma, kurā
pausta Savienības nostāja, dalībvalstis, kas ir OIV
locekles, kopīgi rīkojoties Savienības interesēs,
drīkst vienoties par tādām izmaiņām šā
lēmuma pielikumā uzskaitīto rezolūciju projektos, kuras
nemaina to būtību.
3. pants
Šis lēmums
ir adresēts dalībvalstīm.
Briselē,
                                                                       Padomes
vārdā —
                                                                       priekšsēdētājs
[1]               Eiropas Parlamenta un Padomes 2013. gada 17. decembra
Regula (ES) Nr. 1308/2013, ar ko izveido lauksaimniecības produktu
tirgu kopīgu organizāciju (TKO regula, OV L 347, 671. lpp.).
[2]               Komisijas 2009. gada 10. jūlija Regula
(EK) Nr. 606/2009, ar ko nosaka konkrētus sīki
izstrādātus Padomes Regulas (EK) Nr. 479/2008 īstenošanas
noteikumus attiecībā uz vīnkopības produktu
kategorijām, vīndarības metodēm un piemērojamiem
ierobežojumiem (OV L 193, 1. lpp.).
PIELIKUMS
Dalībvalstis, kopīgi rīkojoties
Savienības interesēs, atbalsta tikai šādus 7. pakāpē
esošus rezolūciju projektus par analīzes metodēm, ar kurām
nosaka vīna nozares produktu saturu, par vīndarības metodēs
izmantoto vielu tīrības un identificēšanas kritērijiem un
par vīndarības metodēm, neizslēdzot iespēju, ka šos
projektus vēlāk pārskata, pamatojoties uz jaunu
informāciju:
OENO-TECHNO 12-504, vīnu apstrāde,
izmantojot membrānu tehnoloģiju apvienojumā ar aktivēto
ogli, lai samazinātu 4-etilfenola un 4-etilgvajakola daudzumu;
OENO-SCMA 03-262, PVI/PVP kopolimērie
absorbenti – CODEX;
OENO-SCMA 10-457, biogēno amīnu
noteikšanas metode vīnā, izmantojot augsti efektīvo
šķidruma hromatogrāfiju ar fotodiožu matricas detektoru;
OENO-SCMA 10-458, lizocīma noteikšana
vīnā, izmantojot augsti efektīvo šķidruma
hromatogrāfiju;
OENO-SCMA 11-480, metanola satura noteikšana
vīnā, izmantojot gāzu hromatogrāfiju;
OENO-SCMA 12-512, dzirkstošajos vīnos
esošā CO2 oglekļa izotopu 13C un 12C
attiecības noteikšana: metode, kurā izmanto izotopu attiecības
masspektrometriju (IRMS) – modifikācija.


Svarīgs juridisks paziņojums

|

52007PC0816

Priekšlikums Padomes lēmums ar ko atbilstoši Eiropas Parlamenta un Padomes regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6), kas sastāv vai ir ražoti no tās  /* COM/2007/0816 galīgā redakcija */

	[pic] | EIROPAS KOPIENU KOMISIJA |Briselē, 18.12.2007COM(2007) 816 galīgā redakcijaPriekšlikumsPADOMES LĒMUMSar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6), kas sastāv vai ir ražoti no tās(Autentisks ir tikai teksts franču un holandiešu valodā)(iesniegusi Komisija)PASKAIDROJUMA RAKSTSPievienotais Padomes lēmuma priekšlikums attiecas uz pārtiku un barību, kas satur ģenētiski modificētu kukurūzu MON863xMON810xNK603, sastāv vai ir ražota no tās, un par kuras laišanu tirgū uzņēmums Monsanto Europe S.A . 2004. gada 2. novembrī iesniedza pieteikumu Beļģijas kompetentajām iestādēm saskaņā ar Regulu (EK) Nr. 1829/2003 par ģenētiski modificētu pārtiku un barību.Pievienotais priekšlikums attiecas arī uz citu tādu produktu laišanu tirgū, kas satur vai sastāv no kukurūzas MON863xMON810xNK603 un kas paredzēti tādai pašai lietošanai kā jebkura cita kukurūza, izņemot audzēšanu.Eiropas Pārtikas nekaitīguma iestāde ( EFSA ) 2006. gada 31. martā sniedza labvēlīgu atzinumu saskaņā ar Regulas Nr. 1829/2003 6. un 18. pantu un secināja, ka ir maz ticams, ka, laižot tirgū produktus, kas satur kukurūzu MON863xMON810xNK603, sastāv vai ir ražoti no tās, kā minēts pieteikumā, tiks negatīvi ietekmēta cilvēku vai dzīvnieku veselība vai vide[1].EFSA 2006. gada oktobrī publicēja sīki izklāstītus skaidrojumus par to, kā tās atzinumā ir ņemti vērā dalībvalstu kompetento iestāžu apsvērumi.EFSA 2007. gada 13. aprīlī atkārtoti apstiprināja, ka, izmantojot nptII gēnu kā ģenētisko marķieri ĢM augos, netiek apdraudēta cilvēku vai dzīvnieku veselība vai vide.EFSA 2007. gada 28. jūnijā apstiprināja iepriekš sniegto labvēlīgo atzinumu par MON 863 kukurūzu pēc zinātniskas publikācijas, kurā atkārtoti analizēja 90 dienas ilgu MON 863 pētījumu, izmantojot žurkas, un apšaubīja MON 863 nekaitīgumu.Pamatojoties uz šiem apsvērumiem 2007. gada 10. oktobrī Pārtikas aprites un dzīvnieku veselības pastāvīgajai komitejai tika iesniegts Komisijas lēmuma projekts, ar ko atļauj laist Kopienas tirgū produktus, kas satur ģenētiski modificētu kukurūzu MON863xMON810xNK603, kas sastāv vai ir ražoti no tās, lai komiteja par to balsotu. Komiteja atzinumu nesniedza; divpadsmit dalībvalstis nobalsoja par (149 balsis), vienpadsmit dalībvalstis nobalsoja pret (119 balsis) un četras dalībvalstis (77 balsis) atturējās.Tādējādi saskaņā ar 35. panta 2. punktu Regulā (EK) Nr. 1829/2003 un saskaņā ar 5. pantu Padomes Lēmumā 1999/468/EK, kas grozīts ar Padomes Lēmumu 2006/512/EK, Komisijai jāiesniedz Padomei priekšlikums, kas attiecas uz veicamajiem pasākumiem, un Padomei trīs mēnešu laikā jāpieņem lēmums ar kvalificētu balstu vairākumu un jāinformē par to Parlaments.PriekšlikumsPADOMES LĒMUMSar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6), kas sastāv vai ir ražoti no tās(Autentisks ir tikai teksts franču un holandiešu valodā) (Dokuments attiecas uz EEZ)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[2] un jo īpaši tās 7. panta 3. punktu un 19. panta 3. punktu,tā kā:1.  Uzņēmums Monsanto Europe S.A . 2004. gada 2. novembrī iesniedza pieteikumu Beļģijas kompetentajām iestādēm saskaņā ar Padomes Regulas (EK) Nr. 1829/2003 5. un 17. pantu, lai laistu tirgū pārtiku, pārtikas sastāvdaļas un barību, kas satur kukurūzu MON863xMON810xNK603, sastāv vai ir ražota no tās („pieteikums”).2.  Pieteikumā minēta arī citu tādu produktu laišana tirgū, kas satur kukurūzu MON863xMON810xNK603 vai sastāv no tās un paredzēti tādai pašai izmantošanai kā jebkura cita kukurūza, izņemot audzēšanu. Tāpēc saskaņā ar Regulas (EK) Nr. 1829/2003 5. panta 5. punkta un 17. panta 5. punkta noteikumiem tajā ir iekļauti dati un informācija, kas vajadzīga atbilstoši III un IV pielikumam Eiropas Parlamenta un Padomes 2001. gada 12. marta Direktīvā 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu[3], un informācija un secinājumi par riska novērtējumu, kas veikts saskaņā ar Direktīvas 2001/18/EK II pielikumā izklāstītajiem principiem.3.  Eiropas Pārtikas nekaitīguma iestāde ( EFSA ) 2006. gada 31. martā sniedza labvēlīgu atzinumu saskaņā ar Regulas Nr. 1829/2003 6. un 18. pantu un secināja, ka ir maz ticams, ka, laižot tirgū produktus, kas satur kukurūzu MON863xMON810xNK603, sastāv vai ir ražoti no tās („produkti”), kā minēts pieteikumā, tiks negatīvi ietekmēta cilvēku vai dzīvnieku veselība vai vide[4]. Atzinumā EFSA secināja, ka produktu nekaitīguma labad atsevišķos gadījumos var izmantot datus un, apspriežoties ar valstu kompetentajām iestādēm, kā noteikts minētās regulas 6. panta 4. punktā un 18. panta 4. punktā, ņēma vērā visus dalībvalstu uzdotos konkrētos jautājumus un paustās bažas.4.  EFSA 2006. gada oktobrī pēc Komisijas pieprasījuma publicēja sīkus skaidrojumus par to, kā dalībvalstu kompetento iestāžu apsvērumi ir ņemti vērā tās atzinumā, kā arī publicēja papildu informāciju par dažādiem elementiem, ko ņēma vērā EFSA Zinātnes ekspertu grupa ģenētiski modificētu organismu jomā.5.  Turklāt EFSA atzinumā secināja, ka pieteikuma iesniedzēja iesniegtais vides monitoringa plāns, kurā ietverts vispārējs uzraudzības plāns, atbilst paredzētajam produktu izmantošanas veidam.6.  Pēc Pasaules veselības organizācijas publicētā ziņojuma, kurā kanamicīns un neomicīns minēti kā „izšķiroši svarīgas antibakteriālas vielas gan izmantošanai cilvēku ārstniecībā, gan riska vadības stratēģijās, kas nav saistītas ar cilvēkiem”, Eiropas Komisija 2007. gada 25. janvārī apspriedās ar Eiropas Zāļu aģentūru ( EMEA ) par tādu antibiotiku ārstniecisko nozīmi gan cilvēku, gan veterinārajā medicīnā, pret kurām nptII gēns rada rezistenci. Pēc tam, kad Komisija saņēma atbildi no EMEA , tā apspriedās ar EFSA par nptII gēna un ĢM augu, kuriem ir nptII gēns, nekaitīguma novērtējumu. EFSA 2007. gada 13. aprīlī apstiprināja iepriekšējos nekaitīguma novērtējumus par ĢM augiem, kuriem ir nptII gēns, secinot, ka nptII gēna sastopamība ĢM augos, kas paredzēti izmantošanai pārtikā un barībā, neapdraud cilvēku vai dzīvnieku veselību vai vidi.7.  Pēc zinātniskas publikācijas, kurā atkārtoti analizēja 90 dienas ilgu MON 863 pētījumu, izmantojot žurkas, un apšaubīja kukurūzas MON 863 nekaitīgumu, Komisija 2007. gada 15. martā apspriedās ar EFSA par to, kā šī pētījuma analīze varētu ietekmēt tās agrāko atzinumu par kukurūzu MON 863. EFSA 2007. gada 28. jūnijā norādīja, ka minētajā publikācijā nav aplūkoti jauni, toksikoloģiskā ziņā būtiski jautājumi, un apstiprināja iepriekš sniegto labvēlīgo atzinumu par kukurūzu MON 863.8.  Ņemot vērā šos apsvērumus, attiecībā uz produktiem jāpiešķir atļauja.9.  Saskaņā ar Komisijas 2004. gada 14. janvāra Regulu (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai[5], katram ĢMO jāpiešķir unikāls identifikators.10.  Pamatojoties uz EFSA atzinumu, pārtikai, pārtikas sastāvdaļām un barībai, kas satur kukurūzu MON863xMON810xNK603, sastāv vai ir ražota no tās, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu, ka produktus izmanto atbilstīgi ierobežojumiem, kas noteikti šajā lēmumā paredzētajā atļaujā, marķējot barību, kas satur ĢMO vai sastāv no tiem, un citus produktus, kas nav pārtika un barība un kas satur ĢMO vai sastāv no tiem, un attiecībā uz ko ir pieprasīta atļauja, ir skaidri jānorāda, ka minētos produktus nedrīkst izmantot audzēšanai.11.  Tāpat EFSA atzinums nepamato to, ka jānosaka īpaši nosacījumi vai ierobežojumi laišanai tirgū un/vai īpaši nosacījumi vai ierobežojumi izmantošanai un darbībām, ieskaitot prasību veikt uzraudzību pēc laišanas tirgū, kā arī īpaši nosacījumi konkrētu ekosistēmu/vides un/vai ģeogrāfisko teritoriju aizsardzībai, kā paredzēts Regulas (EK) Nr. 1829/2003 6. panta 5. punkta e) apakšpunktā un 18. panta 5. punktā. Visa atbilstošā informācija par atļauju piešķiršanu produktiem ir jāiekļauj ģenētiski modificētās pārtikas un barības Kopienas reģistrā, kā paredzēts Regulā (EK) Nr. 1829/2003.12.  4. panta 6. punkts Eiropas Parlamenta un Padomes 2003. gada 22. septembra Regulā (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK[6], nosaka marķēšanas prasības produktiem, kas sastāv no ĢMO vai satur tos.13.  Šis lēmums ar Bioloģiskās drošības starpniecības centra palīdzību ir jāizziņo valstīm, kuras parakstījušas Kartahenas protokolu par bioloģisko drošību, kas papildina Konvenciju par bioloģisko daudzveidību, kā noteikts 9. panta 1. punktā un 15. panta 2. punkta c) apakšpunktā Eiropas Parlamenta un Padomes 2003. gada 15. jūlija Regulā (EK) Nr. 1946/2003 par ģenētiski modificētu organismu pārvietošanu pāri robežām[7].14.  Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā, un tādēļ šajā lēmumā paredzētie pasākumi jāpieņem Padomei,IR PIEŅĒMUSI ŠO LĒMUMU.1. pants Ģenētiski modificētais organisms un unikālais identifikatorsĢenētiski modificētai kukurūzai ( Zea mays L.) MON863xMON810xNK603, ko ražo, krustojot kukurūzu, kas satur MON-ØØ863-5, MON-ØØ81Ø-6 un MON-ØØ6Ø3-6 gadījumus, kā noteikts šā lēmuma pielikuma b) punktā, ir piešķirts unikālais identifikators MON-ØØ863-5xMON-ØØ81Ø-6xMON-ØØ6Ø3-6, kā paredzēts Regulā (EK) Nr. 65/2004.2. pants Atļaujas un laišana tirgūSaskaņā ar šajā lēmumā paredzētajiem nosacījumiem Regulas (EK) Nr. 1829/2003 4. panta 2. punkta un 16. panta 2. punkta vajadzībām atļaujas ir piešķirtas šādiem produktiem:a) pārtikai un pārtikas sastāvdaļām, kas satur kukurūzu MON-ØØ863-5xMON-ØØ81Ø-6xMON-ØØ6Ø3-6, sastāv vai ir ražota no tās;b) barībai, kas satur kukurūzu MON-ØØ863-5xMON-ØØ81Ø-6xMON-ØØ6Ø3-6, sastāv vai ir ražota no tās;c) produktiem, kas nav pārtika un barība un satur kukurūzu MON-ØØ863-5xMON-ØØ81Ø-6xMON-ØØ6Ø3-6, sastāv vai ir ražoti no tās, un ko paredzēts izmantot tāpat kā jebkuru citu kukurūzu, izņemot audzēšanai.3. pants Marķēšana1. Saskaņā ar marķēšanas prasībām Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā „organisma nosaukums” ir „kukurūza”.2. To 2. panta b) un c) apakšpunktā minēto produktu, kas satur kukurūzu MON-ØØ863-5xMON-ØØ81Ø-6xMON-ØØ6Ø3-6 vai sastāv no tās, marķējumā vai pavaddokumentos ir frāze „nav paredzēts audzēšanai”.4. pants Ietekmes uz vidi monitorings1. Atļaujas turētājs nodrošina, ka tiek noteikts un īstenots monitoringa plāns, lai uzraudzītu ietekmi uz vidi, kā norādīts pielikuma h) punktā.2. Atļaujas turētājs iesniedz Komisijai ikgadējus ziņojumus par monitoringa plānā izklāstīto pasākumu īstenošanu un rezultātiem.5. pants Kopienas reģistrsŠā lēmuma pielikumā ietvertā informācija ir jāiekļauj ģenētiski modificētās pārtikas un barības Kopienas reģistrā, kā paredzēts Regulas (EK) Nr. 1829/2003 28. pantā.6. pants Atļaujas turētājsAtļaujas turētājs ir uzņēmums Monsato Europe S.A ., Beļģija, kas pārstāv uzņēmumu Monsanto Company , Amerikas Savienotās Valstis.7. pants DerīgumsŠo lēmumu piemēro 10 gadus no tā izziņošanas dienas.8. pants AdresātsŠis lēmums ir adresēts Monsanto Europe S.A ., Scheldelaan 460, Haven 627 — B 2040 Antwerp – Beļģija.Briselē,Padomes vārdā —priekšsēdētājsPIELIKUMSa) Pieteikuma iesniedzējs un atļaujas turētājsNosaukums: Monsanto Europe S.A .Adrese: Scheldelaan 460, Haven 627 — B 2040 Antwerp — BelgiumPārstāv uzņēmumu Monsanto Company — 800 N. Lindbergh Boulevard — St. Louis , Missouri 63167 — United States of Americab) Produktu apzīmējums un specifikācija:1) pārtikai un pārtikas sastāvdaļām, kas satur kukurūzu MON-ØØ863-5xMON-ØØ81Ø-6xMON-ØØ6Ø3-6, sastāv vai ir ražota no tās;2) barībai, kas satur kukurūzu MON-ØØ863-5xMON-ØØ81Ø-6xMON-ØØ6Ø3-6, sastāv vai ir ražota no tās;3) produktiem, kas nav pārtika un barība un satur kukurūzu MON-ØØ863-5xMON-ØØ81Ø-6xMON-ØØ6Ø3-6, sastāv vai ir ražoti no tās, un ko paredzēts izmantot tāpat kā jebkuru citu kukurūzu, izņemot audzēšanai.Ģenētiski modificētā kukurūza MON-ØØ863-5xMON-ØØ81Ø-6xMON-ØØ6Ø3-6, kas raksturota pieteikumā, ir ražota, krustojot kukurūzu, kas satur MON-ØØ863-5, MON-ØØ81Ø-6 un MON-ØØ6Ø3-6 gadījumus, un rada CryBb1 proteīnu, kas nodrošina aizsardzību pret dažiem vaboļu kārtas kaitēkļiem ( Diabrotica spp.), Cry 1 Ab proteīnu, kas piešķir aizsardzību pret dažiem tauriņu kārtas kukaiņu kaitēkļiem ( Ostrinia nubilalis , Sesammia spp.), un CP4 EPSPS proteīnu, kas piešķir noturību pret glifosfāta herbicīdiem. NptII gēnu, kas rada rezistenci pret kanamicīnu, izmantoja kā ģenētisko marķieri ģenētiskās modifikācijas procesā.c) Marķējums1) Saskaņā ar marķēšanas prasībām Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā „organisma nosaukums” ir „kukurūza”.2) To 2. panta b) un c) apakšpunktā minēto produktu, kas satur kukurūzu MON-ØØ863-5xMON-ØØ81Ø-6xMON-ØØ6Ø3-6 vai sastāv no tās, marķējumā vai pavaddokumentos ir frāze „nav paredzēts audzēšanai”.d) Noteikšanas metode-  Konkrētam gadījumam atbilstošas un reālā laikā izmantotas kvantitatīvas uz polimerāzes ķēdes reakciju balstītas metodes attiecībā uz ģenētiski modificēto kukurūzu MON-ØØ863-5, MON-ØØ81Ø-6 un MON-ØØ6Ø3-6, kas validētas kukurūzai MON-ØØ863-5xMON-ØØ81Ø-6xMON-ØØ6Ø3-6.-  Validēta Kopienas references laboratorijā, kas izveidota saskaņā ar Regulu (EK) Nr. 1829/2003 (publicēta tīmekļa vietnē http://gmo-crl.jrc.it/statusofdoss.htm).-  Atsauces materiāls: ERM®-BF416 (MON-ØØ863-5 gadījumā), ERM®-BF413 (MON-ØØ81Ø-6 gadījumā) un ERM®-BF415 (MON-ØØ6Ø3-6 gadījumā) ir pieejams Eiropas Komisijas Kopīgā pētniecības centra (KPC) Mērījumu un standartmateriālu institūta (IRMM) tīmekļa vietnē http://www.irmm.jrc.be/html/reference_materials_catalogue/index.htm.e) Unikālais identifikatorsMON-ØØ863-5xMON-ØØ81Ø-6xMON-ØØ6Ø3-6f) Informācija, kas jānodrošina saskaņā ar II pielikumu Kartahenas protokolam par bioloģisko drošību, kurš papildina Konvenciju par bioloģisko daudzveidībuBioloģiskās drošības starpniecības centrs, ieraksta identifikācijas numurs: skatīt [ aizpildīt, kad izziņos ]g) Nosacījumi vai ierobežojumi produktu laišanai tirgū, izmantošanai vai darbībām ar tiemNav vajadzīgi.h) Monitoringa plānsIetekmes uz vidi monitoringa plāns, kas atbilst Direktīvas 2001/18/EK VII pielikumam.[Saite: internetā publicēts plāns]i) Uzraudzības prasības pēc produkta laišanas tirgū attiecībā uz pārtikas produkta izmantošanu cilvēku uzturāNav vajadzīgas.Piezīme. Laika gaitā var būt nepieciešams mainīt saites uz attiecīgajiem dokumentiem. Šādas izmaiņas tiks publiskotas, atjauninot datus ģenētiski modificētās pārtikas un barības Kopienas reģistrā.[1] http://www.efsa.europa.eu/EFSA/efsa_locale-1178620753816_1178620784943.htm.[2] OV L 268, 18.10.2003., 1. lpp. Regulā grozījumi izdarīti ar Komisijas Regulu (EK) Nr. 1981/2006 (OV L 368, 23.12.2006., 99. lpp.).[3] OV L 106, 17.4.2001., 1. lpp. Direktīvā jaunākie grozījumi izdarīti ar Regulu (EK) Nr. 1830/2003 (OV L 268, 18.10.2003., 24. lpp.).[4] http://www.efsa.europa.eu/EFSA/efsa_locale-1178620753816_1178620784943.htm.[5] OV L 10, 16.1.2004., 5. lpp.[6] OV L 268, 18.10.2003., 24. lpp.[7] OV L 287, 5.11.2003., 1. lpp.